बॉलीवुड के सुपरस्टार सलमान खान की फिल्म ‘टाइगर जिंदा है’ ने महज एक हफ्ते के अंदर सिर्फ घरेलू सिनेमाघरों से 232.52 करोड़ रुपए से ज्यादा कमा लिए हैं । दबंग खान की इस फिल्म में उनका भेड़ियों से लड़ाई का सीन लोगों को काफी पसंद आ रहा है । इस एंट्री सीन में टाइगर और उसका 8 साल का बेटा जूनियर बर्फ के बीच में लकड़ी काट रहे हैं । इस बीच टाइगर के बेटे के पीछे एक भेड़िया आ जाता है । टाइगर उसे तो वहां से भगा देता है, लेकिन कहता है, ‘भेड़िये हमेशा झुंड में रहते हैं’। इसके बाद बहुत से भेड़िये वहां इकट्ठे हो जाते हैं । आगे सलमान जंगली भेड़ि‍यों के झुडं से पंगा लेते हुए नजर आते है ।